OzLabs/hebrew-wiki-articles huggingface dataset:
מודיף

שמאל
מודיף (בערבית: المضيف, "המארח") הוא מבנה מסורתי המשמש את ערביי הביצות (המכונים "מעדאן", معدان) באזורי הביצות שבין נהרות פרת וחידקל בדרום עיראק. בתי המודיף בנויים מקנים ומסוף המכסים שטחים גדולים בתחומי מחייתם. המודיף הוא בית טקסי גדול המשמש להארחה או כמקום התכנסות לחתונות, לוויות וכדומה, והשימוש בו נעשה עבור תשלום לשייח' שהקימו.

מבני מודיף נבנו על ידי תושבי הביצות בדרום עיראק עוד בימי קדם. הגבהה מגולפת של מבנה כזה, המתוארכת לאמצע האלף השלישי לפנה"ס התגלתה בעתיקות אוּרוּכּ, וכיום נמצאת באוספי המוזיאון הבריטי בלונדון.

מודיף הוא סוג מיוחד של "סריפה", בתים צפים על משטחים עשויים גזעי עצים, קנים ובוץ, המשמש להתכנסות. סוגים אחרים של בתים בנויים מקנים הם ה"ראבה" (עם כניסות בשני הקצוות ומשמשים כבית משפחתי) או "ביית" (המכיל חדר אחד בלבד). אלה בדרך כלל קטנים יותר ממודיף ומשמשים למגורים או לאחסון.

לכל שייח' מודיף המסוגל להכיל לפחות עשר נפשות. מספר הקשתות המשמשות במודיף מוכתב על ידי השבט וקבוצת המשפחה. לעיתים עוטר המודיף בצרורות קנים נוספים, המסודרים בתבניות קישוטיות וקבועים בחזית כדי לשמש כמזהה שבטי. הכניסה למודיף פונה תמיד לעיר מכה.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:עיראק: מבנים
קטגוריה:טיפוסי מבנים
נריס

נֶרִיס (בליטאית: Neris, בבלארוסית: Вілія או וִיָאלִיָה [Вяльля]) הוא הנהר השני בגודלו בליטא והוא היובל העיקרי של הנהר ניימן. מקורות המים של הנהר נמצאים בחלק הצפוני של רמות מינסק שבבלארוס, ומשם הוא זורם מערבה, עובר בווילנה, ממשיך במרכזה הדרומי של ליטא ומשם הוא זורם לנהר ניימן. מקום המפגש של 2 הנהרות הוא בקובנה. אורכו של הנהר הוא 510 קילומטרים.

נהר הנריס הוא בית גידול לדגי אלתית וטרוטה.

נהר הנריס תופס מקום נכבד בתרבות הליטאית. שם הנהר מוזכר לרוב ביצירות ספרותיות ובשירה הליטאית. המשוררת הליטאית סלומייה נריס בחרה בשם העט שלה - "נריס", על שמו של הנהר.

==קישורים חיצוניים==

==הערות שוליים==

קטגוריה:קצרמר גאוגרפיה של בלארוס
קטגוריה:בלארוס: נהרות ונחלים
קטגוריה:ליטא: נהרות ונחלים
קטגוריה:נהרות גבול
סטריפה

הסטריפה בבוצ'אץ'
סטריפה (באוקראינית: Стрипа) הוא נהר הזורם דרומה לאורך 147 ק"מ במחוז טרנופול שבמערב אוקראינה ומתחבר אל הדניסטר. רוחב הנהר הוא כשלושים מטר. אגן הניקוז הנהר משתרע על 1,610 קמ"ר, שהם כ-12% משטחו של מחוז טרנופול. מי הנהר משמשים לתעשייה ולחקלאות. היישובים העיקריים לאורך הנהר הם זבורוב ובוצ'אץ'. בין שני יישובים אלה זורם הנהר בערוץ עמוק שבו מפלים רבים.

הנהר מוזכר באחדים מסיפוריו של ש"י עגנון העוסקים בעיר הולדתו בוצ'אץ'. בשנים 1915–1916 הנהר היה קו החזית בין צבא האימפריה הרוסית לבין הצבא האוסטרו-הונגרי. החורבן שהמיטה לחימה זו על בוצ'אץ' מתואר ברומן "אורח נטה ללון". בספרו "עיר ומלואה" מתאר עגנון את הסטריפה וגשריו שבבוצ'אץ':
:בין הפידור ולעיר מהלך לו הנהר סטריפא ועליו גשר של עץ מעשה ידי אומן. גשר זה דבר חידוש יש בו, תלוי הוא למעלה מן הנהר בלא שסומכות סומכות אותו, לא כרוב הגשרים שנשענים על עמודי עץ וברזל שתקועים בקרקע הנהר. יש קורין לו הגשר הארוך ויש קורין לו גשר הנחשים. ולשון אחרון עיקר, שהרי הגשר שבתוך העיר ארוך ממנו ועל שום צורתו יפה לו שמו, שדומה הוא מרחוק כנחש שפושט את ראשו מכאן ואת זנבו מכאן.

==קישורים חיצוניים==

==הערות שוליים==

קטגוריה:אוקראינה: נהרות ונחלים
יו יו האקושו

יו יו האקושו (ביפנית: 幽 遊 白書; ברומאג'י: Yū Yū Hakusho, בתעתיק לעברית: יוּ יוּ הָאקְשוֹ, מסוגנן: יו☆יו☆האקושו, ביפנית: 幽☆遊☆白書) היא סדרת מאנגה יפנית מסוגת השונן, שנכתבה ואוירה בידי יושיהירו טוגאשי (冨樫義博).
המאנגה פורסמה במקור במגזין שונן ג'אמפ השבועי מדצמבר 1990 ועד יולי 1994, עם 175 פרקים שאוגדו לתוך 19 כרכים. באמריקה הצפונית, המאנגה פורסמה במגזין שונן ג'אמפ האמריקאי מינואר 2003 ועד ינואר 2010. סדרת המאנגה עובדה לסדרת אנימה בת 4 עונות ו-112 פרקים, שבוימה על ידי נורייוקי אבה והופקה על ידי סטודיו פיירו בשיתוף עם Fuji TV ו-Yomiko Advertising. סדרת האנימה שודרה מ-10 באוקטובר 1992 עד 17 בדצמבר 1994. מאוחר יותר זכויותיה נרכשו על ידי Funimation והיא שודרה באמריקה הצפונית ב-2001 בערוץ Cartoon Network ברצועת Toonami וכן בערוצים נוספים כמו Adult Swim ו-Toku. בישראל הסדרה שודרה בערוץ הילדים בדיבוב עברי שהופסק לאחר פרק 42, וכן גם ביפנית, כחלק מרצועת "טלמאנגה" ששודרה בשעות הערב המאוחרות.

==תקציר העלילה==
הסדרה עוקבת אחר יוסקה אוראמשי (בדיבוב העברי: יו יו האקושו), נער עבריין שנדרס ונהרג בתאונת דרכים על ידי רכב בעודו מנסה להציל את חייו של ילד אחר. לאחר מותו, יוסקה נבחן במבחנים של קואנמה, הבן של השליט של העולם התחתון ולאחר שזה עובר אותם, יוסקה קם לתחייה בתור "הבלש של העולם התחתון". בתפקידו החדש, יוסקה חוקר תיקים הקשורים לשדים ורוחות רפאים המופיעים בעולם בני האדם<ref></ref>. סדרת המאנגה מתמקדת ברובה בקרבות אמנויות לחימה ובתחרויות. טוגאשי החל בכתיבת הסדרה בסביבות נובמבר 1990 והושפע רבות מתורת הנסתר, מסרטי אימה וכן מהמיתולוגיה של הבודהיזם.

==הזיכיון==
זיכיון המדיה של יו יו האקושו כולל בנוסף למאנגה גם שני סרטי אנימה, סרטי OVA, אלבומי אודיו, משחקי וידאו, צעצועים ומוצרים נוספים.

כמו כן, הסדרה עובדה לסדרת לייב אקשן יפנית בת 5 פרקים בהפקת נטפליקס, אשר עונתה הראשונה עלתה לאוויר ב-14 בדצמבר 2023.

== קבלה ==
הסדרה קיבלה ביקורות חיוביות, כאשר המאנגה מכרה מעל 50 מיליון עותקים ביפן בלבד וכן זכתה בפרס המאנגה של Shogakukan בקטגוריית השונן ב-1993. סדרת האנימה זכתה בפרס Anime Grand Prix של Animage לאנימה הטובה ביותר ב-1994 ו-1995. הסדרה נצפית על ידי קהל גדול ביפן ובארצות הברית. האנימה זכתה גם כן לביקורות חיוביות, אשר שיבחו את הכתיבה, הדמויות, הקומדיה וכן את כמות האקשן.

== קישורים חיצוניים ==

* 
* 
* 
* [https://myanimelist.net/manga/53/Yuu☆Yuu☆Hakusho יו יו האקושו (מאנגה)], באתר MyAnimeList 
* [https://myanimelist.net/anime/392/Yuu☆Yuu☆Hakusho יו יו האקושו (אנימה)], באתר MyAnimeList 

==הערות שוליים==

קטגוריה:שונן
קטגוריה:אנימות ומאנגות על-טבעי
קטגוריה:אנימות ומאנגות הרפתקאות
קטגוריה:אנימות ומאנגות אמנויות לחימה
קטגוריה:אנימות ומאנגות קומדיה
קטגוריה:ערוץ הילדים: תוכניות רכש
קטגוריה:סדרות אנימה משנות ה-1990
קטגוריה:סטודיו פיירו: סדרות טלוויזיה
יאן רובצ'ק

יאן רובצ'ק (בפולנית: Jan Rubczak; 18 בינואר 1882 – 27 במאי 1942) היה צייר ופוסט-אימפרסיוניסטי פולני ממוצא יווני.

== קורות חייו ויצירתו ==
בשנים 1904 עד 1911 הוא נרשם לאקדמיה לאמנויות יפות בקרקוב, שם למד אצל פלוריאן סינק ויוזף פאנקייביץ'.<ref name=":0"></ref> מאוחר יותר הוא למד באקדמיה לאמנות חזותית בלייפציג ובאקדמיה קולארוסי בפריז. בשנת 1911 הציג בסלון ד'אוטומן והציג את תערוכת היחיד הראשונה שלו בשנת 1913. בשנה שלאחר מכן הציג את תחריטיו בביאנלה בוונציה.

הוא השתייך לחברה המובחרת של האמנים הפולנים אגודת שטוקה, איתה הציג בבודפשט (1910), קרקוב (1911) וורשה (1912, 1923); הוא השתתף גם בתערוכות של קבוצת הפורמיסטים שהתארגנה בקרקוב (1917), לבוב (1918) ובפריז (1922).

עבודות הציור של רובצ'ק נקשרו בלא ספק עם הפוסט-אימפרסיוניזם הצרפתי שקודם על אדמת פולין על ידי פאנקייביץ'. בהשפעת המאסטר נוצרו ציורי טבע הדומם המוקדמים של האמן, המסודרים בקפידה על רקע בדים דקורטיביים, המשלבים בצורה הרמונית קווי מתאר עם רגישות צבע. בתקופה הצרפתית, אפנון עדין של כתמים צבעוניים עם קווי מתאר זורמים, שיקף את האסתטיקה שקידם בית הספר פונט-אבן (נוף מדרום צרפת, 1911). טווח הצבעים המועצם שיקף היטב את האווירה המוארת בשמש בתמונות שצוירו בדרום צרפת.<ref name=":0" />

הוא ערך נסיעות רבות לבריטני ונורמנדי, שם צייר סצינות חוף. הסוכן והפטרון שלו היה המשורר והסוחר האמנותי הידוע, ליאופולד זבורובסקי. בשנת 1915 הוא הפך לאחד המייסדים של אגודת האמנים הפולנים. ("Société des Artistes Polonaise"). לאחר 1917 ניהל בית ספר לציור משלו בפריז. הוא המשיך להציג ברחבי פולין וארצות אחרות.

בשנת 1924 שב לפולין העצמאית, שם לימד ב"בית הספר החופשי לציור ורישום". בשנים 1931 עד 1932 עבד באקדמיה בקרקוב כעוזרו של יאן וינרסקי. במהלך תקופה זו, הוא חבר באגודת ידידי קרקוב לאמנויות יפות, שם שימש בתפקיד ארגוני.

בזמן מלחמת העולם השנייה, הוא נרצח באשוויץ, 1942

== גלריה ==
<gallery mode="packed" heights="185">
Rubczak-Cityscape.jpg|נוף ליד הים
File:Rubczak-Railway.jpg|מסילות ברזל
Rubczak-Churches.jpg|נוף עם כנסיות
Rubczak-Chapel.jpg|כנסייה עם חורבות
File:Rubczak-Brittany.jpg | בריטני
File:Rubczak-Boats.jpg | סירות
File:Rubczak-Concarneau.jpg | קונקרנו
File:Rubczak-Winter.jpg | חורף

</gallery>

==קישורים חיצוניים==

== הערות שוליים ==

קטגוריה:ציירים פולנים
קטגוריה:פולנים שנולדו ב-1882
קטגוריה:נפטרים ב-1942
דווין ואסל

דווין ואסל (באנגלית: Devin Vassell; נולד ב-23 באוגוסט 2000) הוא כדורסלן אמריקאי, המשחק בקבוצת סן אנטוניו ספרס מליגת ה-NBA, בעמדות הקלע והסמול פורוורד.

==קריירת מכללות==
ואסל נולד בעיר לורנסוויל שבג'ורג'יה, ובשנת 2018 החל ללמוד באוניברסיטת המדינה של פלורידה. בעונתו הראשונה בקבוצת הכדורסל של האוניברסיטה – "פלורידה סטייט סמינולס" – שימש כשחקן ספסל, וקלע 4.5 נקודות בממוצע למשחק. בעונה הבאה זכה למקום קבוע בחמישיית הקבוצה, וסייע לה לרשום מאזן ניצחונות חיובי 26–5 עד להשבתת ליגת המכללות בשל מגפת הקורונה. ב-1 בפברואר 2020 קבע שיא קריירה של 27 נקודות במשחק מול וירג'יניה טק, בו קלע את כל 7 השלשות שזרק. לאורך העונה הוביל ואסל את קבוצתו בממוצעי נקודות (12.7), ריבאונדים (5.1) וחסימות (1.0) למשחק, וניצב במקום השני בממוצעי אסיסטים (1.6) וחטיפות (1.4) למשחק. במרץ 2020 הודיע על עזיבתו את האוניברסיטה לטובת התמודדות לבחירה בדראפט ה-NBA, יחד עם חברו לקבוצה פטריק ויליאמס.

==קריירה מקצועית==
בדראפט ה-NBA{{כ}} 2020 נבחר ואסל בבחירה ה-11, על ידי סן אנטוניו ספרס.

==סטטיסטיקות הקריירה==
===בליגת המכללות===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| פלורידה סטייט
| 33 || 0 || 10.7 || 0.437 || 0.419 || 0.679 || 1.5 || 0.6 || 0.5 || 0.3 || 4.5
|- style="background-color: #EFEFEF;"
| 
| פלורידה סטייט
| 30 || 30 || 28.8 || 0.490 || 0.415 || 0.738 || 5.1 || 1.6 || 1.4 || 1.0 || 12.7
|- style="background-color:#80BFFF; font-weight:bold;"
| קריירה
|
| 63 || 30 || 19.3 || 0.475 || 0.417 || 0.720 || 3.2 || 1.1 || 1.0 || 0.6 || 8.4
|}

===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| סן אנטוניו	|| 62 || 7 || 17.0 || 0.406 || 0.347 || 0.843 || 2.8 || 0.9 || 0.7 || 0.3 || 5.5
|- style="background-color: #EFEFEF;"		
| 	|| סן אנטוניו	|| 71 || 32 || 27.3 || 0.427 || 0.361 || 0.838 || 4.3 || 1.9 || 1.1 || 0.6 || 12.3
|-		
| 	|| סן אנטוניו	|| 38 || 32 || 31.0 || 0.439 || 0.387 || 0.780 || 3.9 || 3.6 || 1.1 || 0.4 || 18.5
|- style="background-color:#80BFFF; font-weight:bold;"		
| קריירה || 		|| 171 || 71 || 24.4 || 0.427 || 0.367 || 0.816 || 3.7 || 1.9 || 0.9 || 0.4 || 11.2
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת המדינה של פלורידה
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:אמריקאים שנולדו ב-2000
גשר מעגלי

גשר רחוב יי וו ב[[הונג קונג]]
גשר הולכי הרגל בלוז'יאצ'י, [[שאנגחאי]]
גשר מעגלי הוא גשר שנתיבו בנוי כמעגל, באופן שהנוסע או ההלך בו, או חלק מהם, מסוגל לנוע בו עד שישוב לנקודת המוצא שלו על הגשר.

מרבית הגשרים מסוג זה הם גשרים המיועדים להולכי רגל ולרוכבי אופניים. הם בנויים בדרך כלל מעל דרכים לרכב מנועי, תוך הפרדה מפלסית מהם. הם ממלאים עבור הולכי הרגל ורוכבי האופניים את התפקיד של מעגל תנועה.

==דוגמאות לגשרים מעגליים==
* גשר ז'שוב – גשר להולכי רגל בעיר ז'שוב שבפולין
* גשר לוכטסינגל – גשר להולכי רגל בעיר רוטרדם שבהולנד.
* גשר הובנרינג – גשר לרוכבי אופניים ליד העיר איינדהובן שבהולנד
* גשר לגונת אוויירו – גשר להולכי רגל בפורטוגל
* גשר רחוב יי וו – גשר מקורה להולכי רגל בהונג קונג
* גשר לוּגְ'יָאדְזְוֵי – גשר להולכי רגל בלוג'יאדזווי , אחד מרבעי העיר שאנגחאי שבסין
* גשר בנאנשאן – גשר מקורה להולכי רגל בעיר שנג'ן שבסין
* גשר לגונת גרסון – גשר לכלי רכב, הולכי רגל ורוכבי אופניים באורוגוואי. מבנה הגשר איננו מאפשר לכלי רכב לערוך הקפה מלאה רצופה שלו.

==קישורים חיצוניים==

==הערות שוליים==

מעגלי
בולרו (סוגה)

בולרו מתייחס לשתי סוגות שונות של מוזיקה היספנית בקצב איטי והריקודים הנלווים להם. הסוג העתיק ביותר של בולרו מקורו בספרד בסוף המאה ה-18 כסוג של מוזיקה סלונית, שהשפיעה על מלחינים של מוזיקת אמנות ברחבי העולם, המפורסמת ביותר בבולרו של מוריס ראוול, כמו גם בסגנון פלמנקו המכונה . מקורה של הסוגה האחרת הוא במזרח קובה בסוף המאה ה-19 כחלק ממסורת .<ref></ref> הסוגה ו (זמר וריקוד במקצב 4/4), זכתה לפופולריות רחבה ברחבי אמריקה הלטינית לאורך המאה ה-20
וממשיכה לשגשג.

==ראו גם==
* בולרו (ריקוד)

==קישורים חיצוניים==

==הערות שוליים==

קטגוריה:מוזיקה לטינו-אמריקאית
פיליפ מקגינלי

פיליפ קירן מקגינלי (באנגלית: Philip Kiaran McGinley; נולד ב-6 ביוני 1981) הוא שחקן אנגלי, הידוע בעיקר מהופעתו בתפקיד אנג'וי הקשת בעונה השלישית של הסדרה "משחקי הכס" של רשת HBO.

==ביוגרפיה==
מקגינלי נולד בליברפול וגדל בגולבורן הסמוך לעיר ויגאן. הוא למד בבית ספר יסודי אול סיינטס, בבית ספר תיכון גולבורן, בקולג' שש-שנתי וינסטנלי, בבית הספר למשחק אוקספורד, וב-Arts Educational Schools בלונדון. במשך שנים רבות היה חבר בתיאטרון לנוער בוויגאן עד שהחל ללמוד בבית ספר למשחק.

==תפקידים בתיאטרון==
* "The Changeling" עם להקת התיאטרון Cheek by Jowl, בבימויו של דקלאן דונלן
* "תקוות גדולות" עם הלהקה השייקספירית המלכותית
* "קס" עם תיאטרון רויאל אקסצ'נג' במנצ'סטר
* בתפקיד טום הצעיר במחזה "Canary" בליברפול פלייהאוס
* בתפקיד וולדורף במחזה "Straight" בתיאטרון סטודיו בשפילד
* בתפקיד ישו במחזה "York Mystery Plays" בשנת 2016

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2004
| דיאל ופסקו
| dir="ltr" | Dalziel and Pascoe
| טוראי פרנק אלרבי
| בפרק "A Game of Soldiers"
|-
| 2004
|
| dir="ltr" | The Deputy
| קארל גלוויי
| סרט טלוויזיה
|-
| 2004
|
| dir="ltr" | Hawking
| כריס
| סרט טלוויזיה
|-
| 2005
|
| dir="ltr" | Falling
| הנרי הצעיר
| סרט טלוויזיה
|-
| 2006
|
| dir="ltr" | Heartbeat
| בארי דייסון
| בפרק "Risky Business"
|-
| 2006
|
| dir="ltr" | Blue Murder
| יואן קרטר
| בפרק "Steady Eddie"
|-
| 2007
|
| dir="ltr" | Cold Blood
| פיטר פרוסט
| בפרק "Interference"
|-
| 2004, 2007
| חדר מיון
| dir="ltr" | Casualty
| השוטר סיימון דרטפורד / בן ברדשו
| סדרת טלוויזיה (2 פרקים)
|-
| 2003, 2008
|
| dir="ltr" | The Bill
| קירן סאדברי / צ'ארלי המונד
| סדרת טלוויזיה (2 פרקים)
|-
| 2008–2009
| קורוניישן סטריט
| dir="ltr" | Coronation Street
| טום קריגן / טום קונור
| סדרת טלוויזיה (69 פרקים)
|-
| 2010
|
| dir="ltr" | The Gemma Factor
| השוטר קירן
| סדרת טלוויזיה (6 פרקים)
|-
| 2011
| נינה ארגנטינה
| dir="ltr" | Nina Argentina
| מארק
| סרט קצר
|-
| 2012
| פרומתאוס
| dir="ltr" | Prometheus
| עוזר ארכאולוג
|
|-
| 2013
|
| dir="ltr" | Molehills
| ג'יי
| סרט קצר
|-
| 2013
| משחקי הכס
| dir="ltr" | Game of Thrones
| אנג'וי
| סדרת טלוויזיה (6 פרקים)
|-
| 2014
|
| dir="ltr" | How to Get Mugged
| שודד
| סרט קצר
|-
| 2014
|
| dir="ltr" | Almost Married
| קייל
|
|-
| 2014
|
| dir="ltr" | Leatherbird
| ג'ק
|
|-
| 2015
| האב בראון
| dir="ltr" | Father Brown
| אלפונס
| בפרק "The Kembleford Boggart"
|-
| 2015
|בלי לפגוע
| dir="ltr" | No Offence
| בוב סימונס
| סדרת טלוויזיה; 4 פרקים
|-
| 2013–2016
|
| dir="ltr" | Drifters
| מארק
| סדרת טלוויזיה (10 פרקים)
|-
| 2015–2016
|
| dir="ltr" | Home Fires
| ריצ'רד באוורס
| סדרת טלוויזיה (5 פרקים)
|-
| 2018
| ורה
| dir="ltr" | Vera
| גארת' הנינגס
| בפרק "Blood and Bone"
|-
| 2019
|
| dir="ltr" | Manhunt
| סמל בילוש נורמן גריפית'ס
| סדרת טלוויזיה (3 פרקים)
|-
| 2019
| הנסיכה הספרדייה
| dir="ltr" | The Spanish Princess
| ג'ורג' נוויל
| מיני-סדרה
|-
| 2020
|
| dir="ltr" | Inmate Zero
| ברוקס
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1981
ננסי מקאלדוני

ננסי איילין מקאלדוני (באנגלית: Nancy Eileen McEldowney; נולדה ב-6 באוקטובר 1958) היא דיפלומטית אמריקאית ואקדמאית בסגל אוניברסיטת ג'ורג'טאון, שכיהנה כיועצת לביטחון לאומי של סגנית נשיא ארצות הברית. מקאלדוני מילאה שורה של תפקידים בשירות החוץ של ארצות הברית, הייתה שגרירת מדינתה בסופיה ועמדה בראש מכון שירות החוץ (FSI) בשנים 2013–2017. בראשית דצמבר 2020 הכריזה קמלה האריס, סגנית הנשיא הנבחר של ארצות הברית, כי בכוונתה למנות את מקאלדוני ליועצת לביטחון לאומי שלה.

== ביוגרפיה ==
מקאלדוני נולדה וגדלה בקלירווטר שבפלורידה. לאחר שסיימה את לימודיה בבית הספר התיכון בקלירווטר, המשיכה מקאלדוני ללימודי תואר ראשון במכללת ניו קולג' השוכנת בעיר סרסוטה. בהמשך השלימה לימודי תואר שני בבית הספר ליחסים בין-לאומיים ומדיניות ציבורית של אוניברסיטת קולומביה וב. מקאלדוני למדה מספר שפות, בהן צרפתית, ספרדית, רוסית ולטינית, ועברה הכשרה מקצועית בערבית, אזרית, גרמנית וטורקית. לראיה, ב-2001 הוענק לה הפרס הלשוני ע"ש סינקלייר.

מעבר לים כיהנה מקאלדוני כשגרירת ארצות הברית בבולגריה בין השנים 2008–2009, כמו גם כסגנית ראש המשלחת האמריקאית בטורקיה (2008-2005) ובאזרבייג'ן (2004-2001). בשנת 2009 עוטרה במדליית הכבוד של מסדר סטרה פלנינה (Stara Planina) מידי נשיא בולגריה גאורגי פרבאנוב. בתשע פעמים שונות זכתה בפרס הביצועים הבכיר של מחלקת המדינה האמריקאית ואת פרס הכבוד המצטיין בחמש הזדמנויות. היא קיבלה את פרס הביצועים הבכיר של משרד החוץ בתשע הזדמנויות ואת פרס הכבוד המצטיין בחמש הזדמנויות.

בין השנים 2011–2013 הייתה נשיאה זמנית וסגנית נשיא בכירה באוניברסיטה לביטחון לאומי. קודם לכן, מ-2009 עד 2011, הייתה הסגנית הראשית לעוזר מזכירת המדינה של ארצות הברית לעניינים אירופיים.

בראשית פברואר 2013 החלה את כהונתה כמנהלת מכון שירות החוץ . במסגרת תפקיד זה, שימשה מקאלדוני כקצינת הלימוד הראשית של מחלקת המדינה האמריקאית. מכון שירות החוץ מספק הכשרה מקצועית לדיפלומטים אמריקאים בנושאים הנעים בין שפות זרות לכישורי מנהיגות, כולל מיומנויות ליבה דיפלומטיות כגון ניהול משא ומתן והסברה. בשנת 2013 קיבלה את פרס השירות האזרחי המצטיין מאת יושב ראש המטות המשולבים.

בנובמבר 2020 מונתה מקאלדוני לחברה מתנדבת בצוות המעבר הנשיאותי של הנשיא הנבחר של ארצות הברית ג'ו ביידן לתמיכה במאמצי המעבר השלטוני הקשורים למחלקת המדינה של ארצות הברית.

ב-3 בדצמבר 2020 הוכרז כי תהיה היועצת לביטחון לאומי של סגנית נשיא ארצות הברית הנבחרת קמלה האריס. ב-21 במרץ 2022 התפטרה מהתפקיד והוחלפה בפיליפ גורדון.

== קישורים חיצוניים ==

==הערות שוליים==

קטגוריה:דיפלומטים אמריקאים
קטגוריה:סגל אוניברסיטת ג'ורג'טאון
קטגוריה:שגרירי ארצות הברית בבולגריה
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בוגרי האוניברסיטה לביטחון לאומי
קטגוריה:נשיאות ג'ו ביידן: אישים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
Harder Than Ever

Harder Than Ever הוא אלבום הבכורה של הראפר האמריקאי ליל בייבי. האלבום יצא לאור ב-18 במאי 2018, על ידי חברות התקליטים 4 פוקטס פול, וולף-פאק מיוזיק גרופ, קוואליטי קונטרול מיוזיק גרופ, מוטאון רקורדס וקפיטול רקורדס.<ref name="iTunes"></ref> האלבום מכיל הופעות אורח של סטארליטו , דרייק, מאניבאג יו, גאנה, יאנג ת'אג, ליל עוזי ורט, אופסט והוד-ריץ' פאבלו ג'ואן. בנוסף, האלבום מכיל הפקות מוזיקליות של סאות'סייד , ויזי , טיי קית' , קוואי גלובל וטורבו , בין היתר.<ref></ref>

== סינגלים ==
הסינגל המוביל של האלבום, "Southside", יצא להורדה דיגיטלית ב-8 במאי 2018, יחד עם וידאו קליפ.<ref></ref> השיר הופק על ידי סאות'סייד. את הקליפ ביים אדגר אסטבס.<ref></ref>

הסינגל השני מתוך האלבום, "Yes Indeed", בהשתתפות דרייק, יצא לאור ב-15 במאי 2018.<ref></ref> את השיר הפיק ויזי.<ref></ref>

== ביקורת ==
האלבום זכה בעיקר לביקורות חיוביות. באתר Album of the Year, זכה האלבום לציון ממוצע משוקלל של 70 מתוך 100, בהתבסס על שתי ביקורות.<ref name="AOTY"></ref>

אוון ריטלבסקי מפיצ'פורק העניק לאלבום ביקורת מעורבת ונתן לו ציון של 6.6 מתוך 10. אף על פי שסיים את תיאור אלבום הבכורה של ליל בייבי במילים: "מרשים מבחינה טכנית: מלוטש, יעיל, אך גם סוג של תיאור חסר תואר", הוא גם הצהיר כי "הראפ של בייבי אינו מהבהב יותר מחושו האופנתי. הוא מתחרז בזרם מחשבה מכוון וחצי מושר, כמו מעין ניואנס של ריץ' הומי קוואן. ברמה הטכנית גרידא, הוא מרשים".<ref name="Pitchfork"></ref>

== הצלחה מסחרית ==
האלבום הגיע בשיאו למקום השלישי במצעד הבילבורד 200, וצבר 71,000 יחידות שקולות לאלבום בשבוע הראשון שלו.<ref name="BB200"></ref> האלבום הפך להוצאה הראשונה של ליל בייבי שהגיעה לעשירייה הפותחת במצעדי הבילבורד. בשבוע השני, ירד האלבום למקום השביעי במצעד וצבר 45,000 יחידות נוספות.<ref></ref> בשבוע השלישי, ירד האלבום למקום התשיעי וצבר 37,000 יחידות נוספות.<ref></ref> בשבוע הרביעי, נותר האלבום במקום התשיעי והרוויח 34,000 יחידות, תוך שצבר 184,000 יחידות שקולות לאלבום סך הכל בארבעת השבועות הראשונים לצאתו.<ref></ref> נכון לדצמבר 2018, האלבום צבר 717,000 יחידות שקולות לאלבום בארצות הברית.<ref></ref> ב-28 בפברואר 2020 קיבל האלבום את תואר הפלטינה מאיגוד תעשיית ההקלטות האמריקאי, על מכירות של כמיליון עותקים בארצות הברית סך הכל.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! קנדה (Music Canada)
| זהב
| 40,000
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2018
קטגוריה:אלבומי ליל בייבי
קטגוריה:אלבומי חברת מוטאון
קטגוריה:אלבומי חברת קפיטול רקורדס
קטגוריה:אלבומים שהופקו על ידי טיי קית'
קטגוריה:אלבומים שהופקו על ידי לונדון און דה טראק
קטגוריה:אלבומי פלטינה בארצות הברית
סימקה אריאן

סימקה אריאן (בצרפתית: Simca Ariane) היא מכונית משפחתית גדולה מתוצרת יצרנית הרכב הצרפתית סימקה, שיוצרה בין השנים 1957–1963 בצרפת.

נוסף על כך, דגם "סימקה אריאן" יוצר בין השנים 1965–1967 בארגנטינה.

=="סימקה אריאן"==

* יוצרו 166,363 יחידות.
* 4 דלתות.
* מנוע קדמי.
* מנוע בנזין.
* סוג הנעה: הנעה אחורית.
* קיבולת מכל דלק – 60 ליטר (דגם מנוע 1.3 ליטר).
* בארגנטינה יוצרו 507 יחידות (בין השנים 1965–1967) על ידי "Metalmecánica SAIC". הדגם היה קרוי "Simca Miramas", יוצר ברמות גימור: "Std" ,"Lujo".

===דגמים===
* "Ariane 4" – בדגם הורכב מנוע 4 צילינדרים.
* "Ariane 8" – בדגם הורכב מנוע V8 צילינדרים.

== גלריה ==
<gallery mode="packed" heights="80">
קובץ:Simca Ariane (1960).jpg | "סימקה אריאן", שנת 1960
קובץ:Simca Ariane 4 (25502260968).jpg | "סימקה אריאן", דגם "Ariane 4"
קובץ:Simca Ariane (26349368204).jpg | "סימקה אריאן"
קובץ:Simca Ariane -besopha.jpg | "סימקה אריאן"
קובץ:Simca Ariane c.1957-59 (16809986842).jpg | "סימקה אריאן"
קובץ:Simca ariane back.jpg | "סימקה אריאן"
קובץ:1962 SIMCA ARIANE 4, AL-24-13, Horn, the Netherlands, pic1.JPG | "סימקה אריאן", שנת 1962
קובץ:Simca Ariane 4 - right view.jpg | "סימקה אריאן"
</gallery>

==ראו גם==
* סימקה

==קישורים חיצוניים==

* 

==הערות שוליים==

אריאן
קטגוריה:מכוניות משפחתיות גדולות
קטגוריה:דגמי מכוניות שהושקו ב-1957
קטגוריה:מכוניות צרפתיות
קטגוריה:כלי רכב המורכבים בארגנטינה
אלבום הפתעה

[[טיילור סוויפט, שהוציאה את אלבום ההפתעה Folklore, שהוכתר ל"אלבום השנה" של רולינג סטון וטיים.<ref></ref><ref></ref>]]
אלבום הפתעה או מהדורת הפתעה הוא מונח המתייחס להוצאת אלבום ללא הודעה, שיווק או קידום מכירות מוקדמים מסוימים.<ref name=":0"></ref> האסטרטגיה השיווקית הזו מנוגדת להוצאת אלבומים באופן מסורתי, שהוא בעצם הוצאת סינגלים וסינגלים שיווקיים, יציאה לסיבובי הופעות, הוצאת וידאו קליפים וכולי. לעיתים קרובות, יציאתו של אלבום הפתעה כרוכה בהודעה רגעית, ללא התראה מוקדמת.

האסטרטגיה הזו התפתחה בין היתר בשל שכיחות דליפות האלבומים באינטרנט במהלך שנות האלפיים.

== היסטוריה ==
אלבום האולפן של להקת הרוק האנגלית רדיוהד משנת 2007 In Rainbows, נחשב לעיתים קרובות כאלבום ההפתעה הראשון.<ref name=":1"></ref><ref></ref><ref name=":2"></ref><ref name=":0" /> דרך הוצאת האלבום הייתה ייחודית ועוררה תגובות סוערות (חיוביות ברובן) בתעשיית המוזיקה העולמית. האלבום יצא לאור בשלושה פורמטים שונים: הורדה דיגיטלית, מארז מהודר וגרסת CD/תקליט קונבנציונלית.

בשנת 2020, יצא אלבום ההפתעה Folklore, של הזמרת-יוצרת האמריקאית טיילור סוויפט.<ref></ref><ref></ref><ref name=":3"></ref> האלבום יצא לאור ב-24 ביולי 2020, על ידי חברת התקליטים ריפבליק רקורדס.<ref></ref> האלבום יצא אחד עשר חודשים לאחר צאת אלבומה השביעי, Lover שיצא בשנת 2019. האלבום נוצר במהלך בידוד שאירע במגפת הקורונה והוא הופק על ידי ג'ק אנטונוף, ארון דסנר וסוויפט עצמה. האלבום הוא אלבום הפתעה שהופץ 16 שעות לאחר ההכרזה עליו והוא כלל לא מאפיין את סוגת המיינסטרים שאפיינה את שאר אלבומיה של סוויפט, תוך שהוא עצמו כולל את הסוגות הבאות: אינדי פולק, רוק האלטרנטיבי, אלקטרו-פולק ופופ צ'מבר.

== אלבומי הפתעה בולטים ==
להלן רשימה חלקית של אלבומי הפתעה בסדר כרונולוגי:
* רדיוהד – In Rainbows (2007)<ref name=":2" /><ref name=":1" /><ref name=":0" />
* ניין אינץ' ניילז – Ghosts I–IV ו-The Slip (2008)<ref></ref><ref></ref>
* פרנק אושן – Channel Orange (2012)<ref name=":4"></ref><ref name=":1" />
* ביונסה – Beyoncé (2014)<ref name=":4" /><ref name=":2" />
* יו 2 – Songs of Innocence (2014)<ref name=":4" /><ref name=":2" />
* דרייק – If You're Reading This It's Too Late (2015)<ref></ref><ref></ref>
* מיילי סיירוס – Miley Cyrus & Her Dead Petz (2015)<ref></ref><ref></ref>
* ביונסה – Lemonade (2016)<ref name=":4" /><ref name=":0" />
* אמינם – Kamikaze (2018)<ref></ref><ref></ref><ref></ref>
* ג'יי קול – KOD (2018)
* אמינם – Music to Be Murdered By (2020)<ref></ref>
* צ'ילדיש גמבינו – 3.15.20 (2020)<ref></ref><ref></ref>
* דרייק – Dark Lane Demo Tapes (2020)
* טיילור סוויפט – Folklore<ref></ref><ref name=":3" /> ו-Evermore (2020)<ref></ref><ref></ref>

== קישורים חיצוניים ==

* [https://www.billboard.com/articles/columns/pop/9422969/taylor-swift-folklore-great-idea-analysis אלבום ההפתעה Folklore על פי בילבורד]

== הערות שוליים ==

*
הפתעה
הקבינט של ארצות הברית בממשל הרברט הובר

הקבינט של הנשיא הובר, 1929
הקבינט של ארצות הברית בממשל הרברט הובר כיהן במשך תקופת כהונה נשיאותית אחת - ממועד השבעת הנשיא הרברט הובר ב-4 במרץ 1929 ועד לסיום כהונתו ב-4 במרץ 1933.

==הרכב הקבינט==
הקבינט כלל 11 בעלי תפקידים. בסך הכל כיהנו בו 16 גברים.

הנשיא הובר כלל בקבינט שלושה בעלי תפקידים שכיהנו בו בשלהי כהונתו של קודמו קולידג' - מזכיר המדינה קלוג, מזכיר האוצר מלון ומזכיר העבודה דייוויס. קלוג הוחלף בתוך שבועות מעטים. מלון ודייוויס מונו במקור על ידי הנשיא הרדינג ב-1921 וכיהנו בתפקידיהם תחת שלושה נשיאים רצופים. מלון כיהן במשך כמעט 11 שנים. דייוויס שימש כמזכיר העבודה במשך למעלה מתשע וחצי שנים.

==חברי הקבינט==
===מזכירי מחלקות הממשל===
* מזכיר המדינה: פרנק קלוג (1929), הנרי סטימסון (1929–1933)
* מזכיר האוצר: אנדרו ויליאם מלון (1929–1932), אוגדן מילס (1932–1933)
* מזכיר המלחמה: ג'יימס גוד (1929), פטריק הארלי (1929–1933)
* התובע הכללי: ויליאם מיצ'ל (1929–1933)
* המנהל הכללי של הדואר: וולטר פולגר בראון (1929–1933)
* מזכיר הצי: צ'ארלס אדמס (1929–1933)
* מזכיר הפנים: ריי ליימן וילבור (1929–1933)
* מזכיר החקלאות: ארתור הייד (1929–1933)
* מזכיר המסחר: רוברט למונט (1929–1932), רוי צ'ייפין (1932–1933)
* מזכיר העבודה: ג'יימס ג' דייוויס (1929–1930), ויליאם דואק (1930–1933)

===בעלי תפקידים ברמת הקבינט===
* סגן הנשיא: צ'ארלס קרטיס (1929–1933)

*
הובר
אברהם סאבו

אברהם סאבו (1946 – 6 בפברואר 2023) היה כדורגלן ישראלי, ששיחק בעמדת החלוץ.

==קריירה==
סאבו שיחק במחלקת הנוער של בית"ר נתניה ובהמשך בקבוצה הבוגרת. בספטמבר 1965 ביקש להיכנס לשנת הסגר לאחר שלא שוחרר למכבי נתניה, אך במרץ 1966 חזר לקבוצתו. בסיום העונה אושרה מכירתו, והוא עבר למכבי נתניה. ב-17 באפריל 1971, כבש סאבו שער ניצחון בדקה ה-69 במשחק הבית נגד הפועל כפר סבא, אשר העניק לנתניה את תואר האליפות הראשון של המועדון בעונת 1970/1971. ב-1973 עבר סאבו לבית"ר ירושלים וזכה בגביע המדינה הראשון של הקבוצה, בעונת 1975/1976. בסיום עונה זו עזב את הקבוצה וחזר לבית"ר נתניה.

סאבו היה חבר בסגל נבחרת ישראל והופיע במשחק אחד, ב-10 בנובמבר 1970 במשחק ידידות נגד נבחרת אוסטרליה.

==תארים==
;מכבי נתניה
*אליפות (1): 1970/1971
*אלוף האלופים (1): 1971

;בית"ר ירושלים
*גביע המדינה (1): 1975/1976

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:נתניה: כדורגלנים
קטגוריה:כדורגלני בית"ר נתניה
קטגוריה:כדורגלני מכבי נתניה
קטגוריה:כדורגלני בית"ר ירושלים
קטגוריה:כדורגלני נבחרת ישראל
קטגוריה:ישראלים ילידי איטליה
קטגוריה:ישראלים שנולדו ב-1946
קטגוריה:ישראלים שנפטרו ב-2023
צבי מויססקו

צביקה (צבי) מויססקו (13 בספטמבר 1939 – 4 בינואר 2013) היה כדורגלן ומאמן ישראלי, ששיחק במכבי נתניה ונבחרת ישראל בעמדת המגן. יקיר העיר נתניה לשנת 2010 (תש"ע).

==ביוגרפיה==
מויססקו נולד ב-1939 ברומניה. בשנת 1948 עלה יחד עם אחיו הגדול וללא הוריו לישראל, ונשלח למחנות המעצר בקפריסין עד ששב לישראל לאחר כשמונה חודשים. ב-1957 הצטרף לקבוצת הנוער של מכבי נתניה, ובאותה עונה עבר לקבוצה הבוגרת של המועדון. ב-1960 היה למוזמן הראשון ממכבי נתניה לנבחרת ישראל, אך בסוף שנה זו נפצע קשה ברגלו ונעדר מספר חודשים. בהמשך שיחק לפרקים במכבי נתניה אך לא הצליח לשחזר את יכולתו בעקבות אותה הפציעה, וב-1964 פרש ממשחק.

למויססקו 8 הופעות במדי נבחרת ישראל. הופעתו הראשונה הייתה ב-3 באפריל 1960 במוקדמות אולימפיאדת רומא נגד נבחרת יוון, והוא היה שותף בשלושה משחקים במסגרת גביע אסיה 1960.

לאחר פרישתו עבר לקריירת אימון של נערים ונוער במכבי נתניה ובית"ר טוברוק.

בשנת 2010 הוענק למויססקו עיטור יקיר העיר נתניה לשנת תש"ע, ועל שמו רחוב בשכונת פולג בעיר.

==קישורים חיצוניים==
* [https://www.football.org.il/national-team-list-games-by-player/?player_id=80532&national_team_id=3 עמוד השחקן של צבי מויססקו] באתר ההתאחדות לכדורגל בישראל

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני נבחרת ישראל
קטגוריה:כדורגלני גביע אסיה 1960
קטגוריה:מאמני כדורגל ישראלים
קטגוריה:יקירי נתניה
קטגוריה:ישראלים ילידי רומניה
קטגוריה:ספורטאים שעל שמם רחובות בישראל
קטגוריה:אישים הקבורים בנתניה
קטגוריה:ישראלים שנולדו ב-1939
קטגוריה:ישראלים שנפטרו ב-2013
טום בריטני

טום בריטני (באנגלית: Tom Brittney; נולד ב-26 באוקטובר 1990) הוא שחקן קולנוע וטלוויזיה בריטי, הידוע בעיקר בגילום סגן ג'רמי פוסטר בעונה הראשונה של "זרה"<ref name="Griffiths"></ref> והכומר ויל דבנפורט בסדרת הטלוויזיה "גרנטצ'סטר" מתחילת עונתה הרביעית.

== ביוגרפיה ==
טום בריטני נולד בגרבסנד, קנט ב־26 באוקטובר 1990.<ref name="Eramo"></ref> הוא עבר לדבון כשהיה בן 12, שם לימדה אמו דרמה.<ref name="Crewe-Read"></ref> בריטני למד בבית הספר המלכותי לדרמה בלונדון.

אמו היא הסופרת לין בריטני. יש לו אחות צעירה, רוז, שהיא רקדנית מקצועית.<ref></ref>

== קריירה ==
הופעת הטלוויזיה הראשונה של בריטני הייתה באופרת הסבון "רופאים" בשנת 2013.

בשנת 2014 הוא הצטרף לצוות השחקנים החוזר של סדרת ההיסטוריה / פנטזיה "זרה", שם גילם את סגן ג'רמי פוסטר, אחד מאנשיו של בלאק ג'ק רנדל. הוא הופיע גם בפרק בסדרת הטלוויזיה מיילדת, ובסרט קצר בשם "הלא ידועים".

בשנת 2015 לוהק בריטני לדרמת הפשע "החמישייה", שנכתבה על ידי הסופר האמריקאי הרלן קובן. הוא הופיע גם כדמות חוזרת בעונה השלישית של הסדרה "הסינדיקט", ושיחק את רוג'ר לוקווד בסדרת הטלוויזיה "UnReal". באותה שנה הוא שיחק את גרג בסדרה "אנושיים". הוא הופיע בסרט הדרמה "כוכבים חיים לנצח" בתפקיד טים.<ref name="Waring"></ref>

בשנת 2017 הוא הופיע בפרק בסדרה "X Company".

ביוני 2018 הצטרף בריטני לצוות השחקנים של דרמת הפשע "גרנטצ'סטר" של ITV בתפקיד הכומר וויל דבנפורט.<ref></ref>

== חיים אישיים ==
בריטני גר בלונדון. אחד התחביבים שלו הוא צילום.

== פילמוגרפיה ==
=== טלוויזיה ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2013
| רופאים
| אולי קוקס
| פרק: "דף אחר"
|-
| 2014
| מיילדת
| ג'ק רול
| פרק מס' 3.7
|-
| 2014
| פרמפייס
| בן
| פרק: "פיקניק מכושף"
|-
| 2014
| זרה
| סגן ג'רמי פוסטר
| 3 פרקים
|-
| 2014
| נפגעים
| פרסטון סטארקי
| פרק: כששום דבר אחר לא משנה
|-
| 2015
| Unreal
| רוג'ר לוקווד
| 6 פרקים
|-
| 2015
| הסינדיקט
| טיילר מיטשל
| 3 פרקים
|-
| 2016
| החמישייה
| קן האוולס
| 8 פרקים
|-
| 2015
| אנושיים
| גרג
| פרק 1.3
|-
| 2016
| Spark
| איידן סטוקטון
|
|-
| 2017
| X Company
| דייוויד
| 3 פרקים
|-
| 2017
| גאון
| קונרד הביכט
| פרק: "איינשטיין: פרק שלישי"
|-
| 2019–הווה
| גרנטצ'סטר
| ויל דבנפורט
| תפקיד ראשי (עונה 4)
|-
| 2019
| מיתרי הלב
| לוגן קנטרל הצעיר
| פרק: "שוגר היל"<ref></ref>
|-
| 2020
| Make Me Famous
| בילי
| סרט טלוויזיה<ref></ref>
|}

=== קולנוע ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2014
| האלמונים
| לורנס
| קצר
|-
| 2017
| כוכבים חיים לנצח
| טים
|
|-
| 2020
| גרייהאונד
| סגן ווטסון
|
|-
|TBA
|Back in Action
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בריטים
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1990
אליס הליצקה

אליס הליצקה (בפולנית: Alicja Halicka; 20 בדצמבר 1894 – 1 בינואר 1975) הייתה ציירת ומאיירת צרפתית ממוצא פולני ואשתו של הצייר הקוביסטי לואי מרקוזיס. עבודתה מיוחסת לאסכולת פריז.

== קורות חייה ==
הליצקה נולדה ב־20 בדצמבר 1894 בשם אליס רוזנבלט, בתו של רופא יהודי מקרקוב. גדלה בשווייץ ובאוסטריה. היא למדה ציור אצל יוזף פאנקייביץ', ליאון ויצ'ולקובסקי וויצ'יץ' וייס בבית הספר הפרטי לאמנות לנשים בקרקוב, בניהולה של מריה נידזילסקה. לאחר שהות קצרה במינכן, היא עברה לפריז בשנת 1912, שם המשיכה את לימודיה באקדמיה רנסון ואצל פרננד קורמון. היא פגשה את לואי מרקוזיס, לו נישאה בשנת 1913. דרכו הגיעה לחוג הקוביסטים, אליו השתייכה עד 1921.

בתערוכה ב Salon des Indépendants בשנת 1914 הזכיר גיום אפולינר את טבע הדומם הקוביסטי שלה. לואי מרקוזיס שירת בצבא במהלך מלחמת העולם הראשונה. היא ברחה לנורמנדי והתמסרה לציור. לאחר שובו הוא המליץ לה לא לצייר בגישה קוביסטית. הליצקה הרסה חלק מציוריה, שינתה את סגנונה והתנתקה מהקוביזם. בתיווכו של ראול דופי, עבדה בשנת 1919 אצל ביאנקיני, כיצרנית משי בליון.

בשנת 1921 הלציקה נסעה לפולין וציירה את המוטיבים שלה, שהוקדשו לחיי היומיום ברובע היהודי בקרקוב, בנוסח הפוסט-אימפרסיוניזם הפולני. בשנת 1922 נולדה ילדתם היחידה של הזוג, מדלן (מלין). בשנת 1925 היא איירה מספר ספרים, ביניהם ספר מאת ישראל זנגוויל. בין השנים 1935–1937 ביקרה בניו יורק שלוש פעמים, שם השתתפה באירוע קידום מכירות של הלנה רובינשטיין בשנת 1935, וב־1937 עיצבה את התלבושות לבלט של איגור סטרווינסקי, במטרופוליטן אופרה.

המשפחה עברה לקוסט ליד וישי בשנת 1939, שם נפטר לואי מרקוזיס בשנת 1941. במהלך מלחמת העולם השנייה הלציקה החליפה את מקום מגוריה לעיתים קרובות והתגוררה במרסיי, וינה ושאמוני. לאחר תום המלחמה חזרה לפריז בשנת 1945. אז הציגה בגלריה דה אליזה בנושא "פריז", כתבה את האוטוביוגרפיה שלה בשנת 1946 וכתבה מאמרים למגזינים שונים.

השנים שלאחר מכן עמדו בסימן נסיעות לתערוכות של יצירותיה בתוך אירופה, להודו, לארצות הברית וברית המועצות. סגנון הציור שלה היה קרוב יותר לסוריאליזם.

עבודתה של אליס הליצקה מאופיינת בבנייה קפדנית. היא כוללת נושאים רבים. ציורי השמן שלה מציגים נופים וגם טבע דומם. ציורי נופי הערים פריז, בנארס, ניו יורק וורשה. בנוסף ישנן עבודות עם בדים, פרסומת להלנה רובינשטיין, קולאז'ים, סטים לבלטים, צבעי מים, רישומים, תחריטים ואיורים ליצירות ספרותיות.

אליס הליצקה נפטרה בפריז בשנת 1975 ונקברה בווישי.

==קישורים חיצוניים==
* 

== הערות שוליים ==

קטגוריה:ציירות יהודיות צרפתיות
קטגוריה:ציירים יהודים צרפתים
קטגוריה:ציירות פולניות
קטגוריה:ציירות צרפתיות
קטגוריה:צרפתיות שנולדו ב-1894
קטגוריה:נפטרות ב-1975
לואי מרקוזיס

לואי מרקוזיס (צרפתית: Louis Marcoussis; 1878 או 1883,<ref>מקורות שונים מציינים שנים שונות כשנות לידה שלו: 1878 או 1883</ref> – 22 באוקטובר 1941) היה צייר קוביסט וחרט ממוצא פולני שחי בפריז חלק גדול מחייו והפך אזרח צרפתי.

== ראשית החיים ==
נולד למשפחה יהודית בלודג', פולין, בשם לודוויק קז'ימייז ולדיסלב מרקוס.

לאחר שהתחיל ללמוד משפטים בוורשה, הוא נסע לאקדמיה לאמנויות בקרקוב, שם כללו בין מוריו יאן סטניסלבסקי ויוזף מהופר. כשעבר לפריז בשנת 1903, בילה זמן קצר באקדמיה ז'וליאן אצל ז'ול לפבר. הפעם הראשונה שבה ציור שלו הוצג בתערוכה גדולה הייתה בסלון ד'אוטום בשנת 1905, ובמהלך רבע המאה הבאה עבודותיו הוצגו בתערוכות חשובות רבות אחרות, בפרט בסלון דה אינדפנדנטס ובסלון דה טולארי.

הוא צייר איורים עבור כתבי עת סאטיריים, כפי שהיה לפני כן בפולין. בפריז לקח על עצמו עבודות רישום ואיור שונות. בבתי הקפה של מונמארטר ומונפרנאס הוא הכיר את גיום אפולינר, ז'ורז' בראק, אדגר דגה, פיקאסו ועוד הרבה אמנים וסופרים. היה זה אפולינר שהציע את שמו הצרפתי של מרקוס, מרקוזיס, על שם כפר לא רחוק מפריז.

== עידן הקוביזם ==
האימפרסיוניזם השפיע על ציוריו המוקדמים, אך החל משנת 1911 היה חלק מהתנועה הקוביסטית לצד ציירים אוונגרדיים אחרים כמו פיקאסו, בראק או חואן גרי. עבודותיו הוצגו בתערוכות בערים רבות באירופה ובארצות הברית. בשנת 1925 נערכה תערוכת יחיד ראשונה שלו בפריז. בנוסף לציור טבע דומם וכלי נגינה באופן קוביסטי, הוא גם הפיק פורטרטים, נופים של פריז ותמונות מחוף הים הברטוני.

בשנת 1913 הוא התחתן עם אליס הליצקה, ציירת שהגיעה מקרקוב. בתם מלין נולדה בשנת 1922. מרקוזיס שירת ביחידה הפולנית של לגיון הזרים הצרפתי בין השנים 1914 ל־1919. הוא הפך לאזרח צרפתי, תוך שהוא שומר על קשר עם פולין, באופן אישי ומקצועי. הוא בדרך כלל לא דיבר על מוצאו היהודי, ומשפחתו התנצרה, אך מרקוזיס מתואר לעיתים קרובות כאמן יהודי.

== חיים מאוחרים יותר ==
משנת 1930 ואילך, הוא התרכז בהדפסה ובאיור. בסוף שנות השלושים שיתף מרקוזיס פעולה עם הסוריאליסט הספרדי ז'ואן מירו ולימד אותו טכניקות תחריט, שהגיעו לשיאן בסדרה השחורה והאדומה של מירו, כעת באוסף המוזיאון לאמנות מודרנית. <ref></ref> הוא לימד גם באקדמיה שלייפר.

לאחר שהכוחות הנאצים הגיעו לפריז בשנת 1940, מרקוזיס ואליס עברו לקוסט ליד וישי. הוא נפטר שם ב־22 באוקטובר 1941.

== גלריה ==
<gallery mode="packed" heights="180px">
File:FIGURES ET ANCRE MARINE.PNG | עוגן ימי

File:Louis Marcoussis - Martwa natura z dużym widelcem.jpg | טבע דומם

File:Louis Marcoussis Composition 1933.jpg | קומפוזיציה

File:Louis Marcoussis Composition au coquillage 1940.jpg | קומפוזיציה

File:NATURE MORTE AU MENU ET AU SIPHON.PNG | טבע דומם

File:Markous - Cycles Cottereau.jpg | שער מגזין

File:Louis Marcoussis Composition cubiste au portrait 1926.jpg | דיוקן קוביסטי

File:Louis Marcoussis La Cithare 1923.jpg | נגן סיטאר

 </gallery>

==קישורים חיצוניים==

== הערות שוליים ==

קטגוריה:פולנים שנולדו ב-1878
קטגוריה:ציירים יהודים
קטגוריה:ציירים צרפתים
קטגוריה:ציירים פולנים
קטגוריה:צרפתים שנפטרו ב-1941
קטגוריה:פולנים שנפטרו ב-1941
יוסי מלר

יוסף (יוסי) מלר (7 בספטמבר 1927 – 1 בדצמבר 2010) היה כדורגלן ומאמן ישראלי ששיחק בעמדת הבלם, לוחם ההגנה והאצ"ל, ויקיר העיר נתניה לשנת תשס"ד.

==ביוגרפיה==
מלר היה מראשוני התושבים בעיר נתניה, יליד כפר תבור ובן ליצחק ואסתר מלר, מייסדי ראש פינה וכפר תבור, היה חבר בהגנה ובאצ"ל והיה מעורב בפרשת הסרג'נטים, ולימים חבר תנועת הליכוד אשר שובץ במקום ה-100 ברשימת הליכוד לכנסת ה-17. במהלך חייו פעל רבות להנצחת פעילות האצ"ל.

ב-1942 הצטרף מלר למכבי נתניה ושם שיחק במשך 17 שנים, עד ינואר 1959 כאשר עזב את הקבוצה והצטרף לבית"ר נתניה. באפריל 1960 מונה כמאמן הקבוצה במקביל להיותו שחקן בקבוצה, וכיהן בתפקיד עד 1962.

בשנת 2004 הוענק למלר עיטור יקיר העיר נתניה לשנת תשס"ד.
== חיים אישיים ==
מלר היה נשוי לאליה פרידמן, ולהם שתי בנות, עו"ד טליה אביבי ומזכירת הכנסת ירדנה מלר-הורוביץ.

==קישורים חיצוניים==
* 

==הערות שוליים==

קטגוריה:לוחמי ההגנה
קטגוריה:לוחמי האצ"ל
קטגוריה:בלמי כדורגל ישראלים
קטגוריה:כדורגלני מכבי נתניה
קטגוריה:כדורגלני בית"ר נתניה
קטגוריה:מאמני כדורגל ישראלים
קטגוריה:יקירי נתניה
קטגוריה:ישראלים שנולדו ב-1927
קטגוריה:ישראלים שנפטרו ב-2010
זיגמונט ולישבסקי

זיגמונט ולישבסקי (בפולנית: Zygmunt Waliszewski; 1 בדצמבר 1897 – 5 באוקטובר 1936) היה צייר פולני, חבר בתנועת הקפיסטים .<ref></ref>

== ביוגרפיה ==
ולישבסקי נולד בסנט פטרסבורג למשפחה פולנית של מהנדס. בשנת 1907 עברו הוריו לטביליסי שם בילה ולישבסקי את ילדותו. בטביליסי החל את לימודיו בבית ספר יוקרתי לאמנות. בשנת 1908 הציג תערוכה ראשונה והשתתף בחיי האוונגרד האמנותי. במהלך מלחמת העולם הראשונה הוא לחם עם הצבא הרוסי, וחזר לטביליסי בשנת 1917.<ref></ref>

הוא ביקר במוסקבה מספר פעמים והיה בהשראת תנועת הפוטוריסטים הרוסים. מאוחר יותר הוא הפך לחבר בקבוצה הפוטוריסטים בטביליסי.

בראשית שנות העשרים של המאה העשרים הוא נסע לפולין והתיישב בקרקוב. בין השנים 1921–1924 הוא למד באקדמיה לאמנויות יפות בקרקוב באולפן של ויצ'ך וייס ויוזף פאנקייביץ'.<ref>Maciej Masłowski, Zygmunt Waliszewski, Warszawa 1962, wyd. Arkady;</ref>

בשנת 1924 נסע לפריז עם קבוצת האוונגרד והמשיך שם בלימודיו בציור בהדרכתו של פאנקייביץ'. הוא השתתף בסדנאות הציור של הקאפיסטים. במוזיאון הלובר, הוא צייר עותקים של יצירותיהם של הציירים הוותיקים כמו טיציאן, דייגו ולאסקס, יאן ורמיר, פרנסיסקו דה גויה ואז'ן דלקרואה. הוא היה מוקסם גם מאמנותם של פול סזאן, וינסנט ואן גוך ואנרי מאטיס.

בשנת 1931 שב לפולין, התגורר בורשה, בז'שוביץ וקרקוב. בתקופה זו ולישבסקי עיצב תפאורה וכרזות, יצר איורי ספרים, צייר קריקטורות וסצינות גרוטסקיות. בקרקוב התיידד עם הפורמיסטים הפולנים. ולישבסקי צייר בעיקר דיוקנאות וקומפוזיציות של דמויות ונופים של הכפר.

הוא נפטר בפתאומיות בשנת 1936.

== גלריה ==
<gallery mode=packed heights="185">
File:Waliszewski-Poniatowski na koniu.jpg
File:Waliszewski-Wenus.jpg
File:Waliszewski-Wyspa milosci.jpg
File:Waliszewski-Uczta-I.jpg
File:Zygmunt Waliszewski Horserider 1923.jpg
File:Zygmunt Waliszewski - Diana i Akteon.jpg
File:Waliszewski-Malarz i modelka.jpg
File:Waliszewski-W lozy.jpg
</gallery>

== קישורים חיצוניים ==

== הערות שוליים ==

קטגוריה:ציירים פולנים
קטגוריה:ציירים רוסים
קטגוריה:פולנים שנולדו ב-1897
קטגוריה:נפטרים ב-1936
רפי ברנס

רפי ברנס (נולד ב-1944) הוא כדורגלן עבר ישראלי ששיחק בעמדת הקשר במכבי תל אביב בשנות ה-60 של המאה ה-20.

==קריירה==
ברנס ערך את הופעתו הראשונה במכבי תל אביב ב-25 במאי 1965 נגד מכבי פתח תקווה במסגרת הליגה הראשונה. במהלך תקופתו במכבי תל אביב כבש שני שערים, הראשון ב-29 ביוני 1965, שער הניצחון בתוספת הזמן בגמר גביע המדינה נגד בני יהודה, ובמשחק הליגה ב-29 באוקטובר 1966 נגד הכח רמת גן.

במדי הקבוצה זכה בשתי אליפויות, שלושה גביעי מדינה, פעמיים באלוף האלופים ובאליפות אסיה לקבוצות.

בשנת 1971 יצא אל עולם העסקים ופתח את רדיונית עסק להתקנת רדיו טייפ ומערכות מיגון ברכב. 

ב-1970 נישא לשרי, חלילנית, ולהם שני בנים. 

==תארים==
;מכבי תל אביב
* אליפות (2): 1966/1968, 1969/1970
* גביע המדינה (3): 1964/1965, 1966/1967, 1969/1970
* אלוף האלופים (2): 1964, 1967
* אליפות אסיה לקבוצות (1): 1968/1969

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:ישראלים שנולדו ב-1944
Christmas (Baby Please Come Home)

הוא שיר רוק שהוקלט על ידי הזמרת-יוצרת האמריקאית דרלין לאב, מתוך אלבום האוסף, A Christmas Gift for You from Philles Records.<ref></ref> השיר נכתב על ידי אלי גריניץ' וג'ף בארי. (גם פיל ספקטור קיבל קרדיט ככותב שלו) לאחר שנתנו ללאב לשמוע את הדמו שלו, היא החליטה כי היא תקליט אותו באופן מלא באולפן ההקלטות שלה ובמרוצת השנים, הפך לאחד משירי החתימה שלה.<ref></ref> שירה של לאב "All Alone on Christmas" הושמע בסרט "שכחו אותי בבית 2".<ref></ref>

השיר כפי שהוקלט על ידי לאב הופץ כסינגל בשנת 1963 (פיליס 119)<ref></ref> ובשנת 1964 (פיליס X-125).<ref></ref>

בדצמבר 2010, המגזין רולינג סטון דירג את "" במקום הראשון ברשימת "שירי הרוק אנד רול של חג המולד הגדולים ביותר בכל הזמנים" וציין כי "אף אחד לא יכול להשתוות לעוצמה הקולית של לאב".<ref></ref>

במרוצת השנים הפך השיר לאחד משירי חג המולד המצליחים ביותר בכל הזמנים, תוך שהצליח לחזור למצעדי הבילבורד בשנת 2016.<ref></ref> בשנת 2019, הצליח לחזור למצעד הבילבורד הוט 100 וכך עשה גם בשנה שלאחר מכן.<ref></ref> השיר הצליח לחזור גם למצעד הסינגלים הבריטי ולמצעדים נוספים ברחבי העולם.<ref></ref>

== במדיה האחרת ==
החל משנת 1986 ובמשך 29 שנה, דרלין לאב ביצעה את השיר מדי שנה בפרקים האחרונים לפני חג המולד של תוכניות הטלוויזיה "Late Night with David Letterman" (NBC, 1986–92) ו-"Late Show with David Letterman" (CBS, 1993–2014), עשרים ושמונה פעמים בסך הכול. הפעם היחידה בה לא ביצעה את השיר בתוכניות, הייתה בשנת 2007 בעקבות שביתת איגוד התסריטאים האמריקאי;<ref></ref> במקום זאת, שודר הביצוע שלה משנת 2006.

היא ביצעה את השיר עם פול שפר ולהקת הבית של התוכנית.<ref></ref>

== רשימות ודירוגים ==
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|474
|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|זהב
|400,000<small></small>
|-
| colspan="3" |<small> מכירות + הזרמת מדיה בלבד</small>
|}

== גרסאות כיסוי ==
"" לא זכה להכרה ולהצלחה רבה לאחר יציאתו הראשונית; עם זאת, במרוצת השנים זכה להצלחה מחודשת כפולה מזו המקורית. להלן חלק מהאמנים והאמניות שביצעו אותו:

=== גרסתה של מריה קארי ===

בשנת 1994, קארי החליטה לעבוד על האלבום Merry Christmas, עם וולטר אפאנאסייף שכתב עם קארי את כל השירים המקוריים של האלבום ועזר לקארי לתת פרשנות משלה לגרסאות הכיסוי אותם עשתה לאלבום. שירי האלבום עוסקים כולם בנושא של חג המולד והאלבום מכיל בין היתר גם מוזיקת R&B וגוספל בנוסף למוזיקה בסגנון חג המולד.<ref></ref>

השיר הגיע למקום השישי במצעד שבשוודיה.<ref></ref>

==== מיקומי שיא ====

==== נתוני מכירות ====
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 1963
קטגוריה:שירי מריה קארי
קטגוריה:שירים באנגלית
קטגוריה:שירי חג המולד
קטגוריה:שירים על בדידות
וגיף גוסיינוב

וגיף גוסיינוב (ברוסית: Вагиф Гусейнов באזרית: Vaqif Əliövsət oğlu Hüseynov; 27 בנובמבר 1942 - 3 ביוני 2024) היה איש ק.ג.ב בדרגת מייג'ור גנרל.

== ביוגרפיה ==
וגיף גוסיינוב נולד בקובה, רוסיה הסובייטית. בשנת 1970 הוא סיים לימודי עיתונות באוניברסיטה של באקו ועבד כמה שנים בעיתונות מקומית. בשנים 1973–1978 הוא היה בעבודה מנהלית במערכת הקומסומול ובשנת 1978 עבר למוסקבה. בשנת 1980 הוא חזר לבאקו ומונה לראש המפלגה בעיר (באותה תקופה זה היה תפקיד חשוב יותר מראש העיר). וגיף גוסיינוב המשיך להתקדם במערכת המנהלית של המפלגה הקומוניסטית של ברית המועצות. באוגוסט 1989 הוא מונה לראש הק.ג.ב המקומית במקום איוואן גורלובסקי

בהיותו ראש הק.ג.ב. וגיף גוסיינוב היה מעורב באירועים אלימים שהתרחשו בינואר 1990 במהלכם כוחות הצבא הסובייטי נכנסו לעיר וכ-170 מתושבי העיר נהרגו בנוסף לכ-750 פצועים.

לאחר התפרקות ברית המועצות והקמת אזרבייג'ן העצמאית, גוסיינוב הואשם בשיתוף פעולה עם כוחות הצבא הסובייטי במהלך האירועים של 1990. בשנת 1993 הוא שוחרר ומייד עזב לרוסיה בה קיבל אזרחות. בשנת 1996 הממשל האזרי האשים אותו בארגון רצח איש תקשרות וארגון פיצוץ בבניין הטלוויזיה. בקשת הסגרה לא כובדה על ידי השלטונות של רוסיה.

החל משנת 1997 גוסיינוב היה העורך הראשי של סוכנות ידיעות ופועל במספר ארגונים ציבוריים.

בתקופת ברית המועצות הוענקו לו עיטור הדגל האדום של העמל ועיטור ידידות העמים.

== קישורים חיצוניים ==
* [http://shieldandsword.mozohin.ru/personnel/huseynov_v_a.htm ביוגרפיה של וגיף גוסיינוב] 

==הערות שוליים==

קטגוריה:מקבלי עיטור הדגל האדום של העמל
קטגוריה:אנשי ק.ג.ב.
קטגוריה:רוסים שנולדו ב-1942
קטגוריה:רוסים שנפטרו ב-2024
יוזף חלמונסקי

יוזף מריאן חלמונסקי (בפולנית: Józef Chełmoński; 7 בנובמבר 1849 – 6 באפריל 1914) היה צייר פולני של בית הספר הריאליסטי עם שורשים בהקשר ההיסטורי והחברתי של התקופה הרומנטית המאוחרת בפולין המחולקת. הוא מפורסם בציורים מונומנטליים, המוצגים בגלריה הלאומית לאמנות בקרקוב ובוורשה.

== ביוגרפיה ==

חלמונסקי נולד בכפר בוצ'קי ליד לוביץ' שבמרכז פולין הקונגרסאית בשליטת הצבא הרוסי. המורה הראשון שלו לציור היה אביו יוזף אדם (בעל משק קטן ומנהל הכפר בוצ'קי). אמו הייתה איזאבלה לבית סוסקובסקה. לאחר שסיים תיכון בוורשה, למד יוזף בכיתת רישום בוורשה (1867–1871) ולקח שיעורים פרטיים מוויצ'ך גרסון. משנת 1871 עד 1874 חי חלמונסקי במינכן. הוא עבד עם ציירים פולנים שהתאספו סביב יוזף ברנדט ומקסימיליאן ג'ירימסקי. בשנים 1872 ו- 1874 ביקר חלמונסקי בשטחים הפולניים (פולין, כמדינה עצמאית, לא הייתה קיימת בתקופה זו), בהרי הטטרה ובאוקראינה.<ref></ref>

ציוריו הראשונים נעשו בהשפעת גרסון. העבודות שבאו בעקבותיה היו נופים וכפרים. בשנת 1875 נסע חלמונסקי לפריז, שם הציג תערוכות חשובות רבות והתפרסם בעולם האמנות. עם הזמנות רבות, הרמה האמנותית של ציוריו פחתה.

בין השנים 1878–1887 ביקר חלמונסקי בפולין, וינה וונציה. בשנת 1887 שב לפולין ובשנת 1889 התיישב בכפר קוקלובקה זרצ'נה. מגע עם מולדתו וטבעה הם אלמנטים המתגלים ביצירות האמנות שלו, מאותה תקופה הם האהובים ביותר.

חלמונסקי ייצג את המגמה באמנות בשם "ציור פטריוטי פולני".

הוא נפטר בקוקלובקה ליד גרודז'יסק מזובייצקי בשנת 1914.

== גלריה ==
<gallery mode="packed" heights="180">
File:Józef Chełmoński - Czwórka (1879).jpg | עגלת ארבעה סוסים
File:J Chełmoński - Szkic koni (lipiec 1882).jpg | סוסים
File:J Chełmoński - Podczas deszczu (1873).jpg | יום גשום
File:J Chełmoński - Odlot żurawi (1871).jpg | מעוף העגורים
File:Józef Chełmoński - Kosynier 1906.jpg | דיוקן כפריה
File:Józef Chełmoński - Indian summer - Google Art Project.jpg | קיץ אינדיאני
File:J Chełmoński - Wypłata robocizny (Sobota na folwarku) (1869).jpg | שבת בחווה
File:J Chełmoński - Wieczór na Polesiu (1909).jpg | ערב בפולסי
</gallery>

==קישורים חיצוניים==

== הערות שוליים ==

קטגוריה:ציירים פולנים
קטגוריה:ילידי 1849
קטגוריה:נפטרים ב-1914
Rodeo (אלבום)

Rodeo הוא אלבום הבכורה של הראפר האמריקאי טראוויס סקוט. האלבום יצא לאור ב-4 בספטמבר 2015, על ידי חברות התקליטים גראנד האסטל רקורדס ואפיק רקורדס. האלבום מכיל הופעות אורח של קוואבו, פיוצ'ר, 2 צ'יינז, ג'וסי ג'יי, קייסי היל , דה ויקנד, סוואה לי, צ'יף קיף, קניה וסט, ג'סטין ביבר, יאנג ת'אג, טורו ומוי וסקולבוי קיו. את האלבום הפיק סקוט עצמו, לצד מפיקים שונים כגון אלן ריטר , מייק דין, מטרו בומין, פרנק דוקס, סוני דיגיטל ווונדה-גירל .

האלבום נתמך על ידי שני סינגלים: "3500" ו-"Antidote".<ref></ref><ref></ref><ref></ref> השני הפך לשיר של סקוט שהגיע למקום הגבוה ביותר במצעד הבילבורד הוט 100 דאז, כשבשיאו הגיע למקום ה-16. האלבום קיבל בעיקר ביקורות חיוביות והגיע היישר אל המקום השלישי במצעד הבילבורד 200.<ref></ref> במאי 2017, איגוד תעשיית ההקלטות האמריקאי העניק לאלבום את תואר הפלטינה.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! ארצות הברית (RIAA)
| פלטינה
| 1,000,000
|-
!ברזיל (Pro-Música Brasil)<ref></ref>
|זהב
|20,000
|-
! דנמרק (IFPI Denmark)
| זהב
| 10,000
|-
! הממלכה המאוחדת (BPI)<ref></ref>
| זהב
| 100,000
|-
! קנדה (Music Canada)
| זהב
| 40,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2015
קטגוריה:אלבומי טראוויס סקוט
קטגוריה:אלבומי היפ הופ
קטגוריה:אלבומים שהופקו על ידי טראוויס סקוט
קטגוריה:אלבומים שהופקו על ידי פרנק דוקס
קטגוריה:אלבומים שהופקו על ידי די ג'יי דהי
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי מייק דין
קטגוריה:אלבומים שהופקו על ידי טרסה מרטין
קטגוריה:אלבומים שהופקו על ידי קניה וסט
קטגוריה:אלבומי זהב בממלכה המאוחדת
קטגוריה:אלבומי חברת אפיק רקורדס